อายุ 30 ไม่เคยมีสิวอักเสบขึ้น ไม่ได้ใช้ ผลิตภัณฑ์ใดๆ อยู่ดีๆ มีสิวอักเสบ บริเวณกราม ทั้งสองข้าง มีทั้งมีหนองและไม่มีหนอง บางเม็ดใหญ่ แผลไม่แห้ง จะมีเลือดซึม ทุกครั้งที่ล้างหน้า พบแพทย์เบื้องต้น บอกเป็นสิวฮอนโมน ทั้งทายา และกินยา แต่อาการไม่ดีขึ้นเลย . รักษาอย่างไรได้บ้างครับ
สวัสดีค่ะ อาการสิวอักเสบที่ใบหน้านั้น สามารถเกิดขึ้นในวัยผู้ใหญ่ได้เช่นกัน ซึ่งสาเหตุมีได้จากหลายปัจจัย แต่การรักษาก็จะคล้ายกับสิวในวัยรุ่น นั่นคือถ้าเป็นสิวเม็ดเล็กๆมักค่อยๆยุบไปได้เอง ในบางกรณีที่เป็นสิวหัวหนองขนาดใหญ่ หรือเป็นสิวในบริเวณกว้างที่อาจต้องใช้ยาฆ่าเชื้อรับประทานหรือยาทาฆ่าเชื้อเฉพาะที่เช่น ยาคลินดามัยซิน (Clindamycin) ร่วมกับเบนโซอิล เพอร์ออกไซด์ และอีริโทรมัยซิน (Erythromycin) ร่วมกับเบนโซอิล เพอร์ออกไซด์ หรือถ้าเป็นกลับมาบ่อยๆอาจจะต้องทายากลุ่มเรตินอยด์ไว้เพื่อป้องกันการเกิดของสิวค่ะการวินิจฉัยอื่นๆที่อาจต้องดูร่วมด้วยเช่นผื่นแพ้ผิวหนังอักเสบจากสารสัมผัส คือแพ้ของที่ใช้ จึงควรใช้ผลิตภัณฑ์ที่ไม่มีสารกันเสียหรือน้ำหอมซึ่งอาจก่อให้เกิดการแพ้หรือระคายเคืองได้การดูแลตัวเองเบื้องต้น รักษาความสะอาดบริเวณที่เป็นสิว โดยใช้น้ำเปล่าหรือน้ำสบู่อ่อนๆล้างวันละ 2 ครั้ง ไม่ควรล้างบ่อยเกินวันละ 2 ครั้งเช่นกันค่ะ และไม่ไปแคะแกะเกาสิวเด็ดขาดเพราะจะเพิ่มโอกาสการติดเชื้อและทำให้เกิดรอยแผลเป็นตามมาได้